{i)3) 



BIJLAGEN. 



BIJLAGE 1N° 1, BL. 194. 



Arrentement a Jehan Francquerue, de XV bonniers de terre, 

 sans le lieu et le bosquet, gisans a Coustices. 



Sacent tout que par devant sage et honnorable homme Gille de Tangry 

 bailli a très révérends et discrètes dames, mesdames les religieuses abbesse 

 et couvent de leglise et abbeie del honneur nostre Dame dales Flines. del 

 ordene de Chistiaux ou diocèse dArras, et pardevant les eschevins de la ville 

 de Coustices et pluseurs juges cottiers aux dictes religieuses chi après nom- 

 mes, se comparu en sa personne Nicaise Bauget comme procureur aux dites 

 religieuses, liquelz monstra au dicts bailli, eschevins et juges une procura- 

 tion saine et entière venant de la dicte egUse, scellée des dites religieuses 

 abbesse et couvent pour faire tout che que chi après sera déclare, laquelle 

 procuration contenoit la fourme que chi après sensuit. Nous soer Margherite, 

 humble abbesse del église et abbeye del honneur Nostre Dame daleis Flines 

 del ordene de Chistiaux ou diocèse dArras et tout li couvens de cel meisme 

 lieu, faisons scavoir a tous que nous avons fait, mis, institue et eslably, et par 

 le teneur de ces letres faisons, mettons, instituons et establissons Gilles de 

 Tangry no bailli, Nicaise Bauget et Leurens de Wallignies, nos procureurs 

 generaulx et certains messagers especiaulx et chascun par luy et pour le 

 tout, portant ces lettres pour baillier el donner a rente a tous jours herita- 

 blemeut a Gilles Francquerue ou a son command comme hoirs, successeurs, 

 hoir ou aians cause en ceste partie de feu Grart de le Barre, que Dieux 

 pardoinsl, ung manoir amaset, et certains heritaiges, tant en gardins, bos- 

 ques, yauwes et terres ahanables, et tous les hiretaiges, appartenant audit 

 manoir aveuc deux rasières de terre gisans en le Cocquerie, tous gisans en le 

 paroisce de Coustices au lieu cou dist au Brut excepte le motte el fosses den- 

 tour de le dicte motte de mollin du Brut; de le quelle motte nous ne voilons 

 faire nulle allienaiion, tous iceulx hiretaiges tenus de nous et de no dicte 

 église, et parmi faisant par icellui ou son command certains aboulz a déclarer 

 plus a plain es lettres qui pour le aheritement se fera de ce; et autres amen- 

 dements, et furent iceulx hiretaiges jadis Millon de Douai, et le tient ou temps 

 de sa vie feu Grard li Jouenes homs, que Dieux pardoint, ausquelz nos procu- 

 reurs dessus nommez et a chascun de eulx a par lui portans ces lettres, avons 



